Къэралым щынэхъ ин дыдэхэр
Ингушым хыхьэ Сурхахи къуажэм щыпсэу Матиев Абас япэ дыдэу къэралым къыщацIыхуащ килограмм 1,7-рэ зи хьэлъагъ кхъужь абрагъуэ къыщигъэкIа 2013 гъэм.
Абы щыгъуэм ар Урысейм РекордхэмкIэ и тхылъым ихуауэ щытащ. Илъэсищ дэкIри, 2016 гъэм, абы аргуэру къигъэлъэгъуащ и Iэзагъыр — метриплI зи лъагагъ нартыху къигъэкIащ. Ари Урысейм РекордхэмкIэ и тхылъым иратхащ.
— Иджы сыхуейщ ди къэралым щынэхъ лъагэ дыдэ (метриплIым щIигъу) сэхуран къэзгъэкIыну, — жеIэ илъэс 71-рэ зи ныбжь хадэгъэкIым. — Зыхэссэну щIыпIэр къыхэсхащ — сэхураныр дыгъэбзий куэд хуэныкъуэщ. ЩIыр згъэщэбащ, жылапхъэфIхэр къыхэсхащ.
Къуажэдэсым шэч къытрихьэркъым ар къызэрехъулIэнум — абы къигъэкIа пхъэщхьэмыщхьэхэмрэ хадэхэкIхэмрэ мэкъу-мэш выставкэхэм дамыгъэ лъапIэхэр мызэ-мытIэу къыщыхуагъэфэщащ.
Дроботов Алексей.«Комсомольская правда»
